stanford-oval/wikipedia huggingface dataset:
Ram Vaswani
Pokerinpelaajana > Varhaisvuodet

Vaswani alkoi pelata korttia 9- tai 10-vuotiaana ja 12-vuotiaana hän järjesti pienillä rahoilla pelatun  pokeripelin ystävilleen matkalla Walesiin. Heidän opettajansa kielsi pelaamisen, joten ryhmä päätyi pelaamaan käyttäen karamelleja panoksina. Vaswani on pitkään pitänyt seitsemän kortin avopokeria vahvimpana pelimuotonaan ja hän sai varhaisen pokerioppinsa pelattuaan 100 punnan peliä Victorian kasinolla Edgware Roadilla.
Vaswani tapasi Joe Beeversin Lutonissa ollessaan lyömässä vetoa vinttikoirista. He järjestivät myöhemmin yhdessä yksityisen pokeripelin. Tällaisessa pelissä he tapasivat Barny ja Ross Boatmanin. Yhdessä nämä neljä muodostivat "The Hendon Mobiksi" kutsutun ryhmän, joka alkoi pelata säännöllisesti Euroopan pokeriturnauksissa. Ensimmäisessä Hendon Mobista julkaistussa artikkelissa Victoria Coren käytti Vaswanista lempinimeä "The Looks" ("hyvännäköinen" tai "komea") viitaten tämän olevan ryhmän ulkonäöltään komein pelaaja. Pian tämän jälkeen Vaswani alkoi käyttää lempinimeä "Crazy Horse" ("hullu hevonen").
Nic Szeremeta kutsui Vaswanin ja muut Hendon Mobin jäsenet pelaamaan Late Night Poker -ohjelmaan. Vaswani pelasi ohjelman kaikilla kuudella tuotantokaudella, toisella kaudella hän selvisi finaaliohjelmaan asti.
Vaswanin ensimmäinen merkittävä turnausvoitto oli Amsterdamin Master Classic of Pokerissa vuonna 1999 pelattu HFl 5,000 LIDO -turnaus . Tuohon aikaan kyseessä oli Euroopan arvossa pidetyin turnaus. Raswani joutui lainaamaan rahaa Joe Beeversiltä pystyäkseen pelaamaan käteispeleistä itselleen turnauksen osallistumismaksun verran rahaa.
Pokerinpelaajana > World Series of Poker

Vaswani sijoittui WSOP-turnauksessa ensimmäisen kerran rahasijoille vuonna 2001 Erik Seidelin voittamassa 3 000 dollarin no limit texas hold'em -turnauksessa. Seuraavana vuonna hän oli kolmas 2 000 dollarin limiittiturnauksessa ja toinen 2 000 dollarin 1/2 hold 'em - 1/2 seven-card stud -turnauksessa. Vaswani oli kolmas vuonna 2004 3 000 dollarin no limit texas hold'em -turnauksessa.
Vuonna 2007 Vaswani voitti ensimmäisen WSOP-rannekkeensa. 1 500 dollarin limit hold'em shootout -turnauksen ykköstilasta hän ansaitsi 217 438 dollaria.
Pokerinpelaajana > Muut turnaukset

Vaswani on ainoa pelaaja, joka on European Poker Tourilla selvinnyt kolmasti finaalipöytään. EPT:n ensimmäisellä kaudella hän voitti Dublinin turnauksen ja oli toinen Noah Boekenin jälkeen Kööpenhaminan turnauksessa. Toisella kaudella hän oli viides Deauvillen turnauksessa.
Muita Vaswanin voittamia turnauksia ovat muun muassa:
£500 pot limit seven-card stud, European Poker Classic 2000
€5,000 European Hold'em Championship, Euro Finals of Poker 2002
£500 pot limit seven-card stud, Poker Classics 2003
£500 no limit hold'em, Midland Masters 2003
888.com Poker Nations Cup 2006
Vaswani oli myös World Heads-Up Poker Championshipin (kaksinpelin MM-kisat) neljännesvälierissä vuonna 2003, toinen 2004 Victor Chandler Poker Cupissa ja finaalipöydässä pot limit hold 'em Gaming Club World Poker Championship -turnauksessa.
Vuonna 2005 Vaswani oli kakkonen 2005 William Hill Poker Grand Prix -turnauksessa kohdattuaan huonoa onnea voittaja Phil Laakia vastaan.
Pokerinpelaajana > Muuta

Ram Vaswani kirjoittaa artikkeleita The Hendon Mobin nettisivuille. Hän edustaa Full Tilt Poker -nettipokerihuonetta. Tammikuussa 2009 Vaswanin pokeriuran turnausansiot ylittivät 3,2 miljoonaa dollaria.
Aiheesta muualla

Viralliset kotisivut (Arkistoitu – Internet Archive)
Ram Vaswani The Hendon Mob Poker Databasessa (englanniksi)
Pokerplayerin haastattelu (luettu 15.3.2007)
Pluto vartiossa

| Pluto vartiossa> Private Pluto |
| --- | --- |
 Pluto vartiopalveluksessa.
Ohjaaja:  Clyde Geronimi
Tuottaja:  Walt Disney
Säveltäjä:  Oliver Wallace
Pääosat:  Pinto Colvig   Dessie Flynn   James McDonald
Valmistustiedot
Valmistusmaa:   Yhdysvallat
Tuotantoyhtiö:  The Walt Disney Company
Levittäjä:  RKO Pictures
Ensi-ilta:   2. huhtikuuta 1943
Kesto:  7 min
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Pluto vartiossa (engl. Private Pluto) on vuonna 1943 valmistunut lyhytelokuva, jonka tuotti The Walt Disney Company. Lyhytanimaation ohjasi Clyde Geronimi, ja animaattorina toimi Al Bertino. Elokuvassa Yhdysvaltain armeijan tukikohdassa sotilaana toimiva Pluto saa vastaansa kaksi maaoravaa.
Tiku ja Taku tekevät ensiesiintymisensä, mutta heidän nimiään ei mainita. Ulkoisesti maaoravat ovat täysin samannäköisiä kuin Tiku ja Taku.
Juoni

Pluto palvelee Yhdysvaltain armeijan tukikohdassa sotakoirana ja saa kersantilta käskyn vartioida bunkkeria ja siellä olevaa tykkiä, sillä alueella on havaittu sabotoijia. Aluksi Pluto tottelee kersantin käskyä mutta saa huomata, että kaksi maaoravaa käyttää tykkiä sekä pähkinöiden säilytyspaikkana että pähkinänsärkijänä.
Pluto yrittää päästä tunkeilijoista eroon, mutta maaoravakaksikko osoittautuu ovelammaksi. Kun Pluto varastaa maaoravilta pähkinöitä, nämä ampuvat tykillä Pluton ilmaan ja asettavat pähkinöitä koiran laskeutumisalustalle käyttäen Plutoa pähkinänsärkijänä. Maaoravat saavat pähkinänsä takaisin ja turhautunut Pluto jätetään bunkkerin ulkopuolelle.
Ääninäyttelijät

| 0 | 1 | 2 |
| --- | --- | --- |
|  Pinto Colvig  | … |  Pluto   |
|  Dessie Flynn  | … |  Taku   |
|  James McDonald  | … |  Tiku   |
Aiheesta muualla

The Encyclopedia of Disney Animated Shorts (Arkistoitu – Internet Archive)
Rattikelkkailu talviolympialaisissa 2018

| Rattikelkkailu talviolympialaisissa 2018   |
| --- | --- | --- | --- | --- | --- | --- | --- |
| Kaksikko |  | miehet | naiset |  |  |  |  |
| Nelikko |  | miehet |  |  |  |  |  |

| n · k ·  | n · k ·  | n · k ·  | n · k ·  |  |  |  |  |
Rattikelkkailussa kilpaillaan Pyeongchangin 2018 talviolympialaisissa 18. – 25. helmikuuta Alpensia Sliding Centressä.
Rattikelkkailussa on yhteensä kolme tapahtumaa: miesten ja naisten kaksikot sekä miesten nelikko.
Nigeria osallistui ensimmäistä kertaa talviolympialaisiin, kun maa sai paikan rattikelkkailun naisten kaksikkoon. Kyseessä oli myös ensimmäinen kerta, kun afrikkalainen maa osallistuu olympialaisissa rattikelkkailuun.
Aikataulu

Seuraavassa listassa on kaikkien kolmen tapahtuman aikataulut.
Kaikki ajat paikallista aikaa (UTC+9).
| Päivä | Aika | Tapahtuma |
| --- | --- | --- |
| 18. helmikuuta | 20:05 | Miesten kaksikko, 1. ja 2. lasku |
| 19. helmikuuta | 20:15 | Miesten kaksikko, 3. ja 4. lasku |
| 20. helmikuuta | 20:50 | Naisten kaksikko, 1. ja 2. lasku |
| 21. helmikuuta | 20:40 | Naisten kaksikko, 3. ja 4. lasku |
| 24. helmikuuta | 9:30 | Miesten nelikko, 1. ja 2. lasku |
| 25. helmikuuta | 9:30 | Miesten nelikko, 3. ja 4. lasku |
Lihavoidut tapahtumat ovat loppukilpailuja.
Mitalitaulukko

|  Rattikelkkailu talviolympialaisissa 2018 – Mitalitaulukko > Sijoitus |  Rattikelkkailu talviolympialaisissa 2018 – Mitalitaulukko > Maa |  Rattikelkkailu talviolympialaisissa 2018 – Mitalitaulukko > Kulta |  Rattikelkkailu talviolympialaisissa 2018 – Mitalitaulukko > Hopea |  Rattikelkkailu talviolympialaisissa 2018 – Mitalitaulukko > Pronssi |  Rattikelkkailu talviolympialaisissa 2018 – Mitalitaulukko > Yhteensä |
| --- | --- | --- | --- | --- | --- |
| 1 |  Saksa | 3 | 1 | 0 | 4 |
| 2 |  Kanada | 1 | 0 | 1 | 2 |
| 3 |  Etelä-Korea | 0 | 1 | 0 | 1 |
| 3 |  Yhdysvallat | 0 | 1 | 0 | 1 |
| 5 |  Latvia | 0 | 0 | 1 | 1 |
|  | Yhteensä | 4 | 3 | 2 | 9 |
Tulokset

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Miesten kaksikko tiedot |  Kanada (CAN) Justin Kripps Alexander Kopacz  Saksa (GER) Francesco Friedrich Thorsten Margis | 3.16,86 | ei jaettu | ei jaettu |  Latvia (LAT) Oskars Melbārdis Jānis Strenga | 3.16,91 |
| Miesten nelikko tiedot |  Saksa (GER) Francesco Friedrich Candy Bauer Martin Grothkopp Thorsten Margis | 3.15,85 |  Saksa (GER) Nico Walther Kevin Kuske Alexander Rödiger Eric Franke  Etelä-Korea (KOR) Won Yun-jong Jun Jung-lin Seo Young-woo Kim Dong-hyun | 3.16,38 | ei jaettu | ei jaettu |
| Naisten kaksikko tiedot |  Saksa (GER) Mariama Jamanka Lisa Buckwitz | 3.22,45 |  Yhdysvallat (USA) Elana Meyers Taylor Lauren Gibbs | 3.22,52 |  Kanada (CAN) Kaillie Humphries Phylicia George | 3.22,89 |
Osallistuminen

Isäntämaa Etelä-Korealle on varattu paikka kaikkiin tapahtumiin. Miesten kaksikkoon otetaan 29 paria, miesten nelikkoon 29 joukkuetta ja naisten kaksikkoon 19 paria. Miehiä on näin ollen 130 ja naisia 40. Miehissä kolmella maalla saa olla kolme joukkuetta yhdessä tapahtumassa, kuudella maalla kaksi ja viidellä yksi joukkue per tapahtuma. Naisissa vastaavasti kahdella maalla saa olla kolme paria, neljällä maalla kaksi paria ja kahdella maalla yksi pari. Paikat jaettiin 14. tammikuuta 2018 olevan rankinglistan perusteella.
Aiheesta muualla

Kuvia tai muita tiedostoja aiheesta Rattikelkkailu talviolympialaisissa 2018 Wikimedia Commonsissa
Rattikelkkailu olympialaisissa
1924
1928
1932
1936
1948
1952
1956
1964
1968
1972
1976
1980
1984
1988
1992
1994
1998
2002
2006
2010
2014
2018
2022
Pyhän Joosefin roomalaiskatolinen kirkko (Mobile)

Pyhän Joosefin roomalaiskatolinen kirkko.
Pyhän Joosefin roomalaiskatolinen kirkko (engl. Saint Joseph's Roman Catholic Church) on kirkko Mobilen kaupungissa Alabaman osavaltiossa Yhdysvalloissa. Kirkko valmistui vuonna 1907. Vuonna 1991 kirkko pääsi National Register of Historic Places -rekisteriin. Kirkko edustaa tyyliltään uusgoottilaista arkkitehtuuria. Kirkko on muurattu tiilistä.
Princess (kappale)

| ”Princess” Diablo |
| --- | --- | --- |

Singlen tiedot
 Albumilta: Elegance in Black
 Äänitetty : Fantom Studio, Tampere
 Julkaistu: 1999
 Formaatti: CDS
 Tekijä(t): Marko Utriainen/Rainer Nygård
 Tyylilaji: melodinen death metal
 Kesto: 04.14
 Levy-yhtiö: omakustanne
Diablon muut singlet
|   | ”Princess” 1999 | ”Intomesee” 2002 |
Princess on Diablon ensimmäinen single. Se julkaistiin vuonna 1999 omakustanteena.
Kappaleet

Penetration – 04.31
Princess – 04.14
The Art of Self-destruction – 04.09
Crusify – 05.32
Dancing Queen – 03.45 (ABBA cover)
Kokoonpano

Rainer Nygård – kitara, laulu
Marko Utriainen – kitara
Aadolf Virtanen – basso
Timo Kemppainen – rummut
Politika

| Politika |
| --- | --- |
Lehtityyppi:  verkkolehti
Julkaisija:  Dmedia Oy
ISSN:  ISSN 1799-1765
Perustettu:  2010
Lakkautettu:  2012
Päätoimittaja:  Dennis Mitzner
Sitoutuneisuus:  ei
Kotimaa:  Suomi
Ilmestymistiheys:  7 kertaa vuodessa
Kieli:  suomi
Aiheesta muualla
Politika.fi
Politika oli suomalainen vuosina 2010−2012 julkaistu perustettu liberaali verkkolehti, jonka päätoimittajana toimi Dennis Mitzner. Lehdessä julkaistiin suomalaisten yhteiskunnallisten ajattelijoiden kirjoituksia. Ensimmäisen numeron kirjoittajina olivat muun muassa professorit Timo Vihavainen ja Juha Sihvola. Lehteen ehtivät kirjoittaa heidän lisäkseen mm. Yhdysvaltain ja Ison-Britannian historian sekä Pohjois-Amerikan kirkkohistorian dosentti Markku Ruotsila, dogmatiikan dosentti Juha Ahvio, hallintotieteiden professori Risto Harisalo, historian professori Juha Sihvola, VTM Wille Rydman, europarlamentaarikko Sampo Terho, sisäministeri Päivi Räsänen ja everstiluutnantti Jouni Suninen.
Päätoimittaja Mitzner perusti lehden yhdessä David Vatkan kanssa. Lehteä julkaisi Dmedia Oy. Mitzner oli toiminut aiemmin Jerusalem Postin ja Uusisuomi.fi:n blogistina. Lehden linja oli yleisoikeistolainen, mutta puoluepoliittisesti sitoutumaton. Lisäksi se ei ollut ideologisesti sulkeutunut, vaan esimerkiksi kulttuurin alueella kirjoittajilla oli vapaus esittää erilaisia näkemyksiä. Valtaosa kirjoituksista käsitteli arvokonservatismia,vapaata markkinataloutta ja markkinaliberalismia, maahanmuuton ja islamin kritiikkiä, itävaltalaista taloustiedettä ja Israelin politiikkan perusteita.
Lehti ilmestyi seitsemän kertaa vuodessa. Maksuttomina jutuista oli nähtävissä pääkirjoitus, yhden sivun pituiset artikkelit ja näytteet maksullista artikkeleista. Koko vuosikerran tilaus maksoi 45 euroa. Viimeinen Politikan pääkirjoitus "Hamas ei halua rauhaa" ilmestyi 16. marraskuuta 2012. Päätoimittaja Mitzner esiintyi vielä YLE1:n A-studion Talk-ohjelmassa puhumassa 22. marraskuuta 2012, mutta pian tämän jälkeen lehden verkkosivut suljettiin.
Aiheesta muualla

Politika-lehden verkkosivu (Arkistoitu – Internet Archive)
Politika tuo maksulliset mammuttijutut verkkoon Vihreä lanka 9.6.2010
Plutoidi

Eulerin diagrammi joka esittää aurinkokunnan objektien välistä suhdetta pois lukien tähdet. Ylhäältä vasemmalta: planeetat sin., luonnolliset satelliitit pun., kääpiöplaneetat vihr., pikkuplaneetat viol., transneptuniset kohteet rus., kentaurit kel., plutoidit pink., aurinkokunnan pienkappaleet harm., komeetat oran. ja uudestaan kentaurit.
Plutoidi on avaruuskappale, joka kiertää Aurinkoa kauempana kuin Neptunus. Plutoidit ovat liian pieniä planeetoiksi, mutta niillä on riittävästi painovoimaa lähes pyöreään muotoon.
Käsitteen historia

Kansainvälinen tähtitieteellinen unioni IAU esitti 16. elokuuta 2006 planeetan käsitteen uudelleenmäärittelemistä ja uuden nimityksen antamista pienille taivaankappaleille, joiden kiertomatka Auringon ympäri kestää enemmän kuin 200 juliaanista vuotta ja joiden kiertorata on elliptisempi ja huomattavammin kallellaan ekliptikaan nähden kuin niin sanotuilla klassisilla planeetoilla. Nimitystä käytettäisiin jatkossa ilmeisesti kaikista Neptunuksen radan ulkopuolelta löytyvistä kappaleista; poikkeuksena olisivat eksoplaneetat.
22. elokuuta 2006 tehdyssä esityksessä ei aiemmin esitettyä plutoni-termiä ehdotettu käyttöön. Tärkeä syy tähän oli termiin liittyvä sekaannuksen vaara: Sanalla on jo geologiassa vakiintunut merkitys ja eräissä kielissä kuten ranskassa sana pluton tarkoittaa kääpiöplaneetta Plutoa, joten näihin kieliin olisi tarvittu sanasta oma käännöksensä. Lisäksi se on sanana hyvin samantapainen kuin plutino, joka tarkoittaa tietyn tyyppistä transneptunista kohdetta. Plutonin sijaan otettiin käyttöön käsite kääpiöplaneetta. Kääpiöplaneettoja ovat muiden muassa asteroidivyöhykkeellä sijaitseva Ceres, Kuiperin vyöhykkeen kappaleista planeetan statuksensa menettänyt Pluto ja vuonna 2003 löydetty Eris.
Kansainvälinen tähtitieteellinen unioni ilmoitti 11. kesäkuuta 2008, että kyseisten taivaankappaleiden uusi nimitys olisi plutoidi. Asiasta oli edellisellä viikolla järjestetty kokous Oslossa. Toistaiseksi määritellyistä viidestä kääpiöplaneetasta Ceresiä lukuun ottamatta kaikki ovat myös plutoideja.
Jääkääpiö

Jääkääpiö on epävirallinen nimitys erityisesti suurille transneptunisille kohteille, kuten 20000 Varuna, 28978 Ixion, Quaoar, 90377 Sedna, 90482 Orcus, Pluto, Haumea, Eris tai Makemake. Jääkääpiö-termi vastaa suurin piirtein transneptunista kääpiöplaneettaa eli plutoidia. Transneptuniset kohteet ovat pikkuplaneettoja, jotka kiertävät Aurinkoa Neptunusta kauempana, kuten Kuiperin vyöhykkeellä tai Oortin pilvessä. Kohteita, joiden painovoima riittää muokkaamaan ne pallomaiseksi, sanotaan kääpiöplaneetoiksi. Monien transneptunisten kohteiden uskotaan täyttävän määritelmän, sillä noin 400-kilometristen jäisten kohteiden tiedetään olevan pallomaisia. Saturnuksen kuu Mimas on osoitus tästä. Neptunuksen kuu Triton saattaa olla jättiläisplaneetan painovoimallaan sieppaama kaksoiskääpiöplaneetan toinen osapuoli. Myös muut kaasujättiläisten suurehkot jäiset kuut muistuttavat jääkääpiöitä.
Aiheesta muualla

Kuvia tai muita tiedostoja aiheesta Plutoidi Wikimedia Commonsissa
Pyhän Kaarlen ritarikunta

Ritarikunnan tunnuksia
Pyhän Kaarlen ritarikunta (ransk. Ordre de Saint Charles) on monacolainen ritarikunta, joka on perustettu vuonna 1858 ruhtinas Kaarle III:n käskystä. Ritarikunnan nimi viittaa kuitenkin eri henkilöön: Carlo Borromeoon. Ritarikuntaan tehtiin muutoksia vuonna 1966, ja sitä myönnetään kunnianosoituksena ruhtinaskunnan tai ruhtinaan hyväksi tehdyistä ansioista.
Ritarikunnan ketju on kuvattuna Monacon vaakunassa.
Kunnianosoitusta jaetaan viidessä luokassa:
suurristi
suurupseeri
komentaja
upseeri
ritari
Pluto (yhtye)

Pluto on portugalilainen rock-yhtye, jonka perustivat osa Ornatos Violetan entisistä jäsenistä sen hajottua vuonna 2002. Yhtyeeseen kuuluvat kahden entisen Ornatos Violetan jäsenen lisäksi myös basisti Eduardo ja rumpali Ruka.
Pluton debyyttialbumi Bom dia, joka julkaistiin 18. lokakuuta 2004, pääsi Portugalin albumilistalla kuudenneksi.
Jäsenet

Manel Cruz - laulu
Peixe - kitara
Eduardo - basso
Ruka - rummut
Diskografia

Bom dia (2004)
Aiheesta muualla

Viralliset sivut (Arkistoitu – Internet Archive) (portugaliksi)
Purekkari neem

Purekkari neem vuonna 2007.
Purekkari neem on Kuusalun kunnan Pärispean kylässä olevan Pärispean niemen päässä sijaitseva Manner-Viron pohjoisin kohta.
Niemellä on paljon suurikokoisia jääkauden ajalta peräisin olevia siirtolohkareita. Yksi lohkareista on korkeudeltaan 4,4 metriä. Lisäksi niemellä on entisiä sotilaallisia rakennuksia, laavu, tulipaikkoja sekä WC. Niemi on hyvä lintujen tarkkailupaikka.
Purekkari neem kuuluu Lahemaan kansallispuistoon, joka sijaitsee noin 50 kilometriä pääkaupunki Tallinnasta itään.
Jatkosodan aikana Suomen merivoimien 1. Rannikkoprikaatin osasto Pajanen perusti 14. elokuuta 1941 Purekkariin merivartioaseman, jonka sijainti oli otollinen Neuvostoliiton miehittämän Tallinnan yhteysliikenteen tarkkailemiseen ja Jumindan miinasulkuun liittyvässä yhteistyössä.
Pyhän Joosefin yliopisto

| Pyhän Joosefin yliopisto> 聖若瑟大學 Universidade de São José |
| --- | --- |

Perustettu:  1996
Tyyppi:  yksityinen
Rehtori:  Stephen Morgan
Sijainti:   Ilha Verde,  Macao
Sivusto:  https://www.usj.edu.mo/en/
Pyhän Joosefin yliopisto (port. Universidade de São José, kiin.: 聖若瑟大學; Jyutping: sing3 joek6 sat1 daai6 hok6, lyh. USJ) on macaolainen yliopisto. Se on yksityinen ja katolilainen yliopisto, jonka pääkampus sijaitsee Ilha Verden kaupunginosassa Macaolla. Yliopisto on perustettu vuonna 1996 ja sen perustajat olivat Portugalin katolinen yliopisto ja Macaon katolilainen hiippakunta.
Vuonna 2020 yliopiston rehtoriksi valittiin Stephen Morgan.
USJ kuuluu kuusi tiedekuntaa:
Humanististen tieteiden tiedekunta
Kauppa- ja oikeustieteellinen tiedekunta
Teologinen ja filosofinen tiedekunta
Yhteiskunta- ja kasvatustieteellinen tiedekunta
Tietotekniikan ja tekniikan instituutti
Ympäristö- ja luonnontieteellinen instituutti
Petri Koikkalainen

Petri Koikkalainen on suomalainen yhteiskuntatieteiden tohtori ja Tieteentekijöiden liiton puheenjohtaja. Koikkalainen toimii yliopistolehtorina Lapin yliopistossa.
Koikkalainen väitteli yhteiskuntatieteen tohtoriksi Lapin yliopistosta vuonna 2005 väitöskirjalla "The Life of Political Philosophy After its Death: History of an Argument Concerning the Possibility of a Theoretical Approach to Politics". Hänen muu akateeminen tuotantonsa koostuu artikkeleista ja toimitetuista kirjoista.
Koikkalainen oli akatemiatutkijana Euroopan yliopistoinstituutissa 2011–2013.
Koikkalainen on toiminut Tieteentekijöiden liiton puheenjohtajana vuodesta 2015 alkaen. Hänet on valittu vuoden 2018 loppuun kestävälle jatkokaudelle.
Julkaisuja

The life of political philosophy after its death : history of an argument concerning the possibility of a theoretical approach to politics. Väitöskirja. Rovaniemi: University of Lapland, 2005 (Acta Universitatis Lapponiensis 81).
Miksi Pluto ei ole planeetta?: johdatuksia politiikan tutkimiseen. Toimittaneet Petri Koikkalainen ja Sam Krause. Rovaniemi: P.S.C. Inter, 2007.
Näin valta ostetaan: lyhyt oppimäärä poliittisesta korruptiosta Suomessa 2006-2009: pamfletti. Petri Koikkalainen ja Esko Riepula. Helsinki: WSOY, 2009 (Barrikadi-sarja 12).
Klassiset poliittiset ajattelijat. Toimittaneet Petri Koikkalainen ja Paul-Erik Korvela. Tampere: Vastapaino, 2012.
Rutland (kaupunki Vermontissa)

| Rutland |
| --- | --- |
 Rutlandin keskustaa.
 Rutland Vermontin osavaltion kartalla.
 Rutland
 Koordinaatit: 43°36′32″N, 72°58′47″W 
Valtio:  Yhdysvallat
Osavaltio:  Vermont
Piirikunta:  Rutland
Väkiluku (2010):  16 495
 
 www.rutlandcity.org 
Infobox OKVirheellinen NIMI-arvo: 
Rutland on kaupunki Yhdysvaltojen Vermontin osavaltiossa. Rutland on saman nimisen piirikunnan keskus ja sen asukasluku oli vuoden 2010 väestönlaskennan mukaan 16 495. Kaupunki tunnetaan etenkin marmorinlouhinnasta.
Maantiede

Rutland sijaitsee Vermontin eteläosan keskiosassa. Matkaa Massachusettsin osavaltioon etelässä on noin 50 kilometriä ja New Yorkin osavaltioon lännessä noin 30 kilometriä. Kaupunki on rakennettu Otter Creek -joen laaksoon Green Mountains- ja Taconicvuorten välissä.
Historia

Ennen eurooppalaisten siirtolaisten saapumista intiaanit käyttivät Otter Creek -joen laaksoa kalastukseen ja majavien pyydystämiseen. Ensimmäinen aluetta historiallisissa lähteissä kuvaillut oli turkiskauppias James Cross. Vuonna 1759 brittikenraali Jeffrey Amherst perusti paikalle vartioaseman osana Champlainjärven ja Connecticut-joen alueen yhdistänyttä sotilastietä, mutta siirtolaisasutusta ei paikalle syntynyt ennen ranskalais- ja intiaanisodan loppua. Ensimmäisen luvan alueelle siirtolaisena asettumiselle sai John Murray Massachusettsin Rutlandista, jonka mukaan nykyinen kaupunki sai myös nimensä. Murray ei kuitenkaan ollut ensimmäinen varsinainen siirtolainen. Ensimmäinen siirtolainen alueella oli vuonna 1770 paikalle asettunut John Mead, joka perusti perheineen sahan ja valssimyllyn. Vuonna 1775 perustettiin Fort Rutlandin linnoitus ja Yhdysvaltain vapaussodan aikana paikalla oli sotilaallista merkitystä. Vuosien 1784 ja 1804 välillä Rutland oli Vermontin pääkaupunki.
Rutlandin asukasluku vuonna 1800 oli 2 124 ja vuoteen 1880 mennessä se kasvoi lukemaan 12 149. Kasvu johtui paljolti rautatien saapumisen vuonna 1849 aiheuttamasta noususuhdanteesta marmorin louhinnassa. Alueella oli maailman rikkaimpiin lukeutuvat marmorivarannot. Vuonna 1880 Rutland oli osavaltion suurin kaupunki, mutta Vuonna 1886 Rutlandin marmoria tuottavat alueet erotettiin West Rutlandin ja Proctorin kaupungeiksi. Varsinainen Rutland löysi kuitenkin muita teollisuuden aloja. Kaupungin vanhaa keskustaa on uusittu 1960-luvulta alkaen.
Talous

Historiallisesti tärkeällä marmorin louhinnalla on edelleen merkitystä alueen taloudelle. Muihin paikallisen teollisuuden aloihin lukeutuvat esimerkiksi vanerin valmistus ja lentokoneteollisuuden käyttämien osien valmistus. Taloudellista merkitystä on myös vähittäiskaupalla ja turismilla. Kaupungin lähistöllä on laskettelukohteita.
Kotitalouksien keskimääräiset vuosittaiset ansiot Rutlandissa aikavälillä 2012–2016 olivat 41 502 USD ja henkilöä kohden 26 455 USD. 16,2 % väestöstä eli köyhyysrajan alapuolella.
Väestö

Rutlandin asukasluku oli vuoden 2010 väestönlaskennan mukaan 16 495 ja vuoden 2017 arvion mukaan 15 440. Kaupungin asukkaista 95,8 % oli taustaltaan valkoisia, 1,7 % aasialaisia, 1,7 % latinoja mistä tahansa rodusta ja 0,9 % afroamerikkalaisia. 5,7 % kaupungin asukkaista puhui kotonaan jotakin muuta kieltä, kuin englantia ja 4 % kaupungin asukkaista oli syntynyt ulkomailla.
Rutlandin oikeustalo ja baptistikirkko.
Pontirolo Nuovo

| Pontirolo Nuovo Puntiröl |
| --- | --- |
 Pontirolo Nuovon kirkko
 Pontirolo Nuovo
 Koordinaatit: 45°34′09″N, 09°34′02″E 
Valtio:   Italia
Alue:  Lombardia
Maakunta:  Bergamo
Hallinto:  
 – Pormestari:  Breviario Gigliola
Pinta-ala:  
 – Kokonaispinta-ala:  10,83 km²
Korkeus:  +155 m
Väkiluku (2015):  4 974
 – Väestötiheys:  459,3 as./km²
Aikavyöhyke:  UTC+1
 – Kesäaika:  UTC+2
Postinumero:  24040
Suuntanumero(t):  0363
Rekisterikilpi:  BG
Infobox OKVirheellinen NIMI-arvo: 
Pontirolo Nuovo on Italian kunta (comune) Lombardian alueella Bergamon maakunnassa. Se sijaitsee 40 kilometriä Milanosta koilliseen ja noin 18 kilometriä Bergamosta lounaaseen. Pontirolo Nuovossa on arviolta 4 974 asukasta (vuonna 2015) ja sen pinta-ala on 10,83 neliökilometriä. Kunnan rajanaapurit ovat Arcene, Boltiere, Brembate, Canonica d'Adda, Ciserano, Fara Gera d'Adda ja Treviglio.